Mandat for brukerutvalget ved Nav hjelpemiddelsentral
Vestfold og Telemark

**Lovhjemmel for brukermedvirkning i Nav**

Med etableringen av Nav i 2006 ble brukermedvirkning lovfestet. Det ble bestemt at det skulle opprettes brukerutvalg både på sentralt (direktoratet), regionalt (fylkene) og på lokalt (i kommunene) nivå. Brukermedvirkning er hjemlet i Nav lovens §6, der det står: "Arbeids- og velferdsetaten skal sørge for at representanter for brukerne får mulighet til å uttale seg i forbindelse med planlegging, gjennomføring og evaluering av etatens tjenester."
Brukermedvirkningen ved Nav hjelpemiddelsentral Vestfold og Telemark følger føringene for brukermedvirkning på lokalt nivå.

Formål

Brukerutvalget ved Nav hjelpemiddelsentral Vestfold og Telemark er en fast arena for brukermedvirkning på lokalt nivå som skal sikre at hjelpemiddelsentralen får tilbakemeldinger om hvordan brukerne opplever tjenestene og derigjennom bidra til utvikling av det lokale tjenestetilbudet.

Forutsetninger for god brukermedvirkning

* Åpenhet, god kommunikasjon og felles ansvar for å skape gode prosesser.
* En åpen, likeverdig og involverende dialog der etaten og brukerorganisasjonene jobber sammen for å utvikle kvaliteten i arbeidet.

Brukerutvalgets medlemmer

Brukerutvalget består av 11 faste medlemmer med vara (vara stiller kun hvis de faste ikke kan):

* Samarbeidsforumet av funksjonshemmedes organisasjoner (SAFO) 3 faste + 2 vara
* Funksjonshemmedes fellesorganisasjon (FFO) 3 faste + 2 vara
* Kommunene/Kommunenes sentralforbund (KS) 2 faste + 2 vara
* Sykehuset i Vestfold (Tønsberg) 1 fast + 1 vara
* Sykehuset i Telemark (Skien) 1 fast + 1 vara
* Hjelpemiddelsentralen (HMS) 2 faste + 2 vara.

Det er et ønske at områdene syn, hørsel, bevegelse, kommunikasjon og kognisjon er representert fra brukerorganisasjonene for å gjenspeile brukergruppen til hjelpemiddelsentralen.

Den enkelte representant sitter i brukerutvalget i en periode for minst to år. Når representanten trer av, har vedkommende ansvar for å melde i fra til sin organisasjon om behov for nye representant.

Den enkelte representant har ved eget fravær en forpliktelse til å videresende innkallelsen til sin vararepresentant.

Arbeidsform og roller

1. Brukerutvalget skal ha tre møter per år, to før sommeren og et etter sommeren. Ved behov kan vi ha et fjerde møte før jul. Møteinnkalling med foreløpig saksliste og invitasjon til å sende inn saker fra organisasjonen eller virksomheten man representerer, sendes i god tid før møtene.
2. Brukerutvalget skal ledes av en leder ved hjelpemiddelsentralen.
3. Hjelpemiddelsentralen har sekretariatsfunksjonen og referat sendes ut etter møtene til alle i brukerutvalget, også vara. Hvis det kommer opp saker i møtene som må avklares, gjøres dette før referatet sendes ut, og avklaringen vil komme frem av referatet. Referatene legges også ut på brukerutvalgets side på nav.no [Brukerutvalget - nav.no](https://www.nav.no/no/lokalt/hjelpemiddelsentraler/nav-hjelpemiddelsentral-vestfold-og-telemark/brukerutvalget)
4. Brukerutvalget behandler ikke saker opp mot enkelte brukere.
5. På agendaen skal organisasjonene og virksomhetene ha rom for å presentere et tema de jobber med.
6. Hjelpemiddelsentralen i varetar nødvendig opplæring om hjelpemiddelsentralen til medlemmene slik at disse har den kunnskapen som er nødvendig for å utøve sin rolle på en god måte.
7. Evaluering av brukerutvalget og mandatet skal gjennomføres hvert andre år, på det siste møtet i partallsår.

**Godtgjørelse**

* Utvalgsgodtgjørelse gis til utvalgsmedlemmer som ikke er tilsatt i Arbeids- og

velferdsetaten og som ikke er i ordinært arbeid. Utvalgsgodtgjørelsen gis for faktisk

medgått tid for arbeid inntil 6 timer. Veiledende satser i Statens personalhåndbok gjelder

(se kap.10.14.2).

* Utvalgsgodtgjørelse utbetales ikke ved sykdom eller annet fravær.

Utvalgsgodtgjørelsen er definert som honorar og ikke betaling av tjeneste. Det kan

derfor ikke beregnes merverdiavgift eller noen annen form for avgift som kommer i

tillegg til selve godtgjøringen. Den inngår ikke i feriepengegrunnlaget og er heller ikke

pensjonsgivende. Utvalgsgodtgjørelsen er personlig og kan ikke utbetales til

organisasjoner.

* Refusjon for reiseutgifter gis etter bestemmelsene i Statens regulativ for reiser

innenlands

* Tapt arbeidsfortjeneste: Dersom deltakelsen i utvalget medfører tapt arbeidsfortjeneste

skal det gis erstatning etter gjeldende satser i Statens personalhåndbok. Her skilles det

mellom tap og sannsynliggjort tap (se kap. 10.14.2 III hvor også satsene fremgår).

* Hvordan refusjon av honorar og reiseregning sendes inn er beskrevet her: [Brukermedvirkning - nav.no](https://www.nav.no/samarbeidspartner/brukermedvirkning#refusjon)